**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 02.02.2024, ora 08.00 – 03.02.2024, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 03.02.2024, ora 07.00**

**RÂURI**

**Debitele au fost în general staționare**, exceptând râurile din bazinul Mureșului, unde au fost în scădere.

Debitele se situează la valori în jurul și peste mediile multianuale lunare pe râurile din bazinele hidrografice: Vișeu, Someșul Mic, Crasna, Arieș, Bistrița (afluent al Siretului), bazinele superioare ale Jiului și Oltului, cursul superior al Prutului și cursul inferior al Mureșului și mai mici (sub 30%) pe râurile din bazinele hidrografice: Vedea, Tazlău, Bârlad, afluenții Prutului, unii afluenți din bazinele inferioare ale Jiului, Oltului, Argeșului și pe unele râuri din Dobrogea.

Formațiunile de gheață (gheață la maluri, pod de gheață, năboi, sloiuri) s-au menținut fără modificări importante pe râurile din estul şi centrul țării şi au fost în uşoară restrângere şi diminuare pe cele din sudul țării.

**Nivelurile** pe râuri la stațiile hidrometrice **se situează sub** **COTELE DE ATENȚIE**.

**Debitele vor fi în general staționare.**

Sunt posibile creșteri de niveluri și debite pe unele râuri mici din zonele de deal și munte datorită cedării apei din stratul de zăpadă, evoluției formațiunilor de gheață şi precipitațiilor lichide prognozate.

Formațiunile de gheață (gheață la maluri, pod de gheață, năboi, sloiuri) existente pe majoritatea râurilor vor fi în diminuare și ușoară restrângere.

**Nivelurile** pe râuri la stațiile hidrometrice **se vor situa sub** **COTELE DE ATENȚIE**.

**DUNĂRE**

**Debitul la intrarea în ţară** (secţiunea Baziaş) în intervalul 02-03.02.2024 **a fost în scădere, având valoarea de** **7400 m3/s**, peste media multianuală a lunii **februarie (5300 m3/s).**

În aval de Porţile de Fier debitele au fost în scădere pe sectoarele Gruia-Corabia și Isaccea-Tulcea și relativ staționare pe sectorul Turnu Măgurele-Galați.

**Debitul la intrarea în ţară** (secţiunea Baziaş) **va fi în scădere (7200 m3/s).**

În aval de Porţile de Fier debitele vor fi în scădere pe sectorul Gruia-Turnu Măgurele și relativ staționare pe sectorul Zimnicea-Tulcea.

***Se situează în faza I de apărare următoarele sectoare de dig:***

-Letea, R3, Sfântu Gheorghe, Tudor Vladimirescu (din administrarea ANAR); Chilia Veche, Nufăru-Victoria (din administrarea consiliilor locale) - jud. Tulcea.

**ALIMENTĂRI CU APĂ**

**A.B.A. Argeș-Vedea**

Toți consumatorii sunt alimentați normal.

Alimentarea cu apă a mun. București:

-r. Argeș - Ac. Zăvoiul Orbului: 15 mc/s;

-r. Dâmbovița: ac. Văcărești: 2,5 mc/s;

-CA2: 2,5 mc/s;

-Der. Mircea Vodă: 1.3 mc/s.

**A.B.A. Prut-Bârlad**

**Județul Botoșani:**

Se menține situația de restricții în alimentarea cu apă pentru piscicultură la folosința:

-S.C. Pirania S.R.L. Botoșani - pepiniera piscicolă Havârna, prin reducerea debitelor la sursa r. Bașeu - ac. Cal Alb corespunzător treptei a III-a de restricții.

**Județul Iași:**

-S.C. Noralex S.R.L. Iași, S.C. Piscicola S.R.L. Iași și S.C. CC & PES S.R.L. Iași prin reducerea debitelor la sursa r. Miletin – ac. Hălceni corespunzător treptei III de aplicare a restricțiilor;

-SC ACVACOM SRL Iași prin reducerea debitelor la sursa r. Gurguiata – ac. Plopi corespunzător treptei III de aplicare a restricțiilor;

-SC MIHPES SRL Iași prin reducerea debitelor la sursa r. Valea Oii – ac. Sârca corespunzător treptei III de aplicare a restricțiilor.

-se aplică Programul de restricții în alimentarea cu apă - treapta a III-a, pentru S.C. APAVITAL S.A. Iași - prin reducerea debitelor la sursa r. Bahlui din ac. Pârcovaci.

**Județul Vaslui:**

Se mențin prevederile „Planului de restricții și folosire a apei în perioade deficitare”, astfel:

-treapta III - pentru S.C. AQUAVAS S.A. VASLUI – Sucursala Vaslui din acumularea Solești.

**A.B.A. Crişuri**

Debitul râului Barcău în secțiunea Nușfalău este 2.09 mc/s;

Debitul râului Crișul Alb în secțiunea Crișcior este 3.04 mc/s.

**A.B.A. Olt**

**Jud. Brașov:**

Prin adresa nr. 63056 din 21.12.2023 înregistrată la S.G.A. Brașov sub nr. 11485 din 21.12.2023, Compania APA Brașov S.A. anunța începerea diminuării preluării de apă brută din Acumularea Săcele – pr. Tărlung cu 450 l/s și începerea compensării necesarului de apă din sursa subterană de rezervă - Front captare A.N.I.F. – zona Hărman Prejmer (aplicare prevederi “Plan de restricții și folosire a apei în periodele deficitare”). Nu s-au impus restricții de alimentare cu apă la populație.

**2.** **Situaţia meteorologică în intervalul 02.02.2024, ora 09.00 –03.02.2024, ora 06.00**

**În ţară** valorile de temperatură s-au situat în jurul mediilor multianuale, exceptând vest-sud-vestul și estul, unde au fost peste acestea. Cerul a avut înnorări și temporar s-au semnalat precipitații. Acestea au fost local sub formă de ninsoare la munte, predominant sub formă de ploaie în Muntenia și predominant sub formă de ninsoare în Maramureș și izolat ninsori în Transilvania, mixte în Moldova, ploi în Banat, Crișana și Dobrogea. Vântul a suflat slab și moderat, cu unele intensificări pe crestele montane (viteze la rafală de până la 90...100 km/h) și în nordul Moldovei și al Dobrogei (rafale în general de 45...55 km/h). Este strat de zăpadă la munte, unde măsura la ora 20, peplatformele stațiilor meteorologice*,* până la 122 cm în Munții Făgăraș și 111 cm în Munții Călimani, pe alocuri în Transilvania și Moldova (până la 10...11 cm) și în Maramureș (până la 7 cm). Temperaturile maxime s-au încadrat între 1 grad la Întorsura Buzăului și Joseni și 11 grade la Apa Neagră. La ora 06 se înregistrau valori termice cuprinse între -6 grade la Curtea de Argeș și 4 grade la Băile Herculane și Piatra Neamț. Dimineața pe arii restrânse a fost ceață în vestul, nordul și centrul țării, iar noaptea în sud.

**Observaţie**: în intervalul de diagnozăau fost în vigoare 4 atenționări cod galben, 3 emise de către SRPV Timișoara și 1 de către SRPV Muntenia.

**La Bucureşti** valorile de temperatură au fost mai coborâte decât în ziua precedentă și s-au situat în jurul mediilor multianuale. Cerul a avut înnorări și a plouat slab la începutul zilei. Vântul a suflat slab și moderat. Temperatura maximă a fost de 5 grade la Băneasa și de 6 grade la Filaret și Afumați, iar la ora 6 se înregistrau -2 grade la Filaret și Băneasa și 0 grade la Afumați.

**3. Prognoza meteorologică în intervalul 03.02.2024, ora 09.00–04.02.2024, ora 9.00**

**În ţară** valorile termice, în creștere ușoară față de intervalul anterior, se vor situa peste normele perioadei în cea mai mare parte a teritoriului. Cerul va fi variabil, cu înnorări persistente în vest, nord și centru. La munte, local, vor fi mai ales ninsori, pe arii restrânse în Maramureș și Transilvania vor fi precipitații predominant sub formă de ploaie, iar izolat, în Banat, Crișana și Moldova, va ploua slab. Temperaturile maxime se vor încadra între 1 și 12 grade, iar cele minime vor fi cuprinse între -4 și 5 grade. Vântul va avea temporar intensificări pe crestele montane, cu rafale în general de 60...80 km/h, iar local și cu viteze mai mici, de 45...55 km/h și în zonele joase, cu precădere din sud, est, centru și nord-vest.

Pe suprafețe mici se va forma ceață și vor fi condiții de polei.

**La Bucureşti** valorile termice, în creștere ușoară față de intervalul anterior, se vor situa peste normele perioadei. Cerul va fi variabil, iar vântul va sufla în general moderat pe parcursul zilei (rafale de 35...40 km/h). Temperatura maximă se va situa în jurul a 8 grade, iar cea minimă va fi de -2...1 grad.

**4. Buletin nivometeorologic pentru perioada 02.02.2024, ora 20-04.02.2024, ora 20:**

**Evoluția vremii în intervalul 01-02.02.2024**

Vremea a fost s-a răcit și a devenit apropiată de normalul acestei perioade, fiind izolat geroasă noaptea pe creste. Cerul s-a înnorat treptat. În cursul nopții local s-au semnalat ninsori slabe, trecător lapovițe la altitudini joase. Stratul de zăpadă nu a avut variații semnificative, înregistrând pe alocuri creșteri ușoare în Carpații Meridionali. Vântul a suflat

moderat, cu intensificări temporare de 70-80 km/h pe crestele Carpaților Orientali și de peste 90-100 km/h în zonele de creastă a Carpaţilor Meridionali, spulberând zăpada și viscolind ninsoarea. Local s-a semnalat ceață, asociată pe arii mai restrânse și cu depuneri de chiciură.

**În data de 02.02.2024, la ora 14:00,** stratul de zăpadă de pe platformele stațiilor meteorologice măsura:

**Carpaţii Meridionali:** 121 cm la Bâlea Lac, 80 cm la Vf. Omu și Vf. Țarcu, 50 cm la Cuntu, 37 cm la Parâng, 36 cm la Predeal, 27 cm la Păltiniș, 16 cm la Sinaia, 16 cm la Fundata;

**Carpaţii Orientali:** 111 cm la Vf. Călimani, 61 cm la Vf. Lăcăuți, 59 cm la Bucin, 42 cm la Vf. Iezer și Ceahlău-Toaca, 21 cm la Poiana Stampei, 18 cm la Penteleu;

**Carpaţii Occidentali:** 66 cm la Stâna de Vale, 30 cm la Semenic, 13 cm la Vf. Vlădeasa, 9 cm la Băișoara, petice la Roșia Montană.

**Prognoza vremii în intervalul 02.02.2024, ora 20:00-04.02.2024, ora 20:00:**

Vremea se va încălzi ușor. Cerul va fi mai mult noros. În primele 36 de ore, local în Carpații Orientali și în cei Occidentali și pe arii mai restrânse în rest, va ninge, iar izolat cantitățile de precipitații pot atinge 10-15 l/mp în nordul Carpaților Orientali și pe rama vestică a celor Occidentali. În cursul zilei de duminică, 04 februarie, se vor semnala ninsori la peste

1500 m în Carpații Meridionali și la peste 1000 m în nordul celor Orientali, pe alocuri însemnate cantitativ, iar la altitudini joase se va semnala temporar lapoviță sau ploaie. În zonele mai înalte se va depune strat nou de zăpadă, pe alocuri mai consistent. Vântul se va intensifica treptat în timpul nopții și al zilei de maine, cu rafale ce vor atinge și depăși la

noapte 70-80 km/h, iar mâine și poimâine cu peste 90-110 km/h pe creste, viscolind temporar zăpada. Local se va semnala ceață, izolat asociată cu depunere de chiciură.

**Temperaturi prognozate în intervalul 02.02.2024, ora 20:00-04.02.2024, ora 20:00:**

**Peste 1800 m: temperaturi minime**: -13...-6 grade, cu cele mai scăzute valori în noaptea de 02/03 februarie;

 **temperaturi maxime**: -7...-2 grade.

**Sub 1800 m: temperaturi minime**: -10....1 grade, cu cele mai scăzute valori în noaptea de 02/03 februarie;

 **temperaturi maxime**: -4...2 grade, cele mai ridicate valori duminică, 04 februarie;

**Vânt la peste 2000 m:** din sector nord-vestic, cu 90-110 km/h.

**Izoterma de 0 grade**: în creștere de la 300-700 m spre 700-1400 m, cu valorile cele mai ridicate în Carpații Meridionali și în cei Occidentali.

**Evoluția stratului de zăpadă și a riscului de avalanșă în zona montană înaltă**

**Munții Făgăraș RISC ÎNSEMNAT (3)**

**La peste 1800 m**: în ultimele 24 de ore s-au depus câțiva cm de zăpadă proaspătă și se întâlnesc unele cruste subțiri de gheață formate la suprafață prin înghețarea zăpezii ușor umezite în perioada precedentă. Va continua să ningă, temporar viscolit, iar stratul va înregistra creșteri. În partea superioară a stratului regăsim în continuare stratul cu rezistență redusă, acumulat în ultima săptămână și care măsoară pe alocuri 25-30 cm, depus peste un strat mai vechi, parțial stabilizat. În zona crestelor se mențin plăcile de vânt cu rezistenţă scăzută, formate de vântul intens din zilele precedente îndeosebi pe versanții estici și sudici. În profunzime rezistenţa stratului este în creștere, fiind intercalate mai multe cruste de gheaţă. În zonele adăpostite sunt prezente în continuare depozite şi troiene de zăpadă însemnate. În special la supraîncărcări, stratul instabil de 25-30 cm de la suprafață se poate disloca și poate angrena în anumite situații și stratul subiacent de dimensiuni mai reduse, ducând la declanșarea de avalanșe de dimensiuni medii sau chiar mari. Riscul va fi **însemnat (3).**

**Sub 1800 m**, stratul de zăpadă prezintă la suprafață câțiva cm de zăpadă proaspătă, mai ales pe versanții nordici, depuși peste cruste de gheață formate prin înghețarea zăpezii umezite în zilele precedente, ce au dus și la o ușoare consolidare a stratului în ansamblu. Cu toate acestea, primii 20 cm din strat au pe alocuri rezistență mai redusă, putând aluneca peste stratul mai vechi și mai stabil din profunzime la supraîncărcări, pe anumite pante mai înclinate. În acest context vor fi condiții pentru declanșarea unor avalanșe de dimensiuni mici, riscul fiind **moderat (2).**

**Munții Bucegi RISC ÎNSEMNAT (3)**

**La peste 1800 m**: în partea superioară s-au depus câțiva cm de zăpadă proaspătă peste stratul de zăpadă mai instabil, ce măsoară local 15-20 cm, prezent în special pe versanții nordici și așezat peste un strat inferior cu rezistenţă şi stabilitate relativ reduse. Va ninge viscolit în următoarele zile, iar stratul va înregistra creșteri. Se regăsesc în continuare plăcile de vânt din apropierea crestelor, mai ales pe versanții estici și sudici, precum și unele depozite în zonele adăpostite. În profunzime, stratul mai vechi este în general înghețat şi compact. În aceste condiții, straturile instabile de la suprafață pot aluneca peste cele mai dure din partea inferioară la supraîncărcări, favorizând declanșarea unor avalanșe de dimensiuni medii și cu totul izolat mari. Riscul este **însemnat (3)**.

**Sub 1800 m**: răcirea vremii a adus o ușoară stabilizare a stratului, iar ninsorile câțiva cm de zăpadă proaspătă. La supraîncărcări, pe pantele suficient de înclinate, mai ales de la altitudini de 1500-1800 m, se mai pot disloca local 15 cm din stratul superior, mai puțin stabilizat la altitudine, și care poate aluneca peste cel vechi şi compact din profunzime. Vor fi condiții pentru declanșarea unor avalanșe de dimensiuni mici și cu totul izolat medii, riscul fiind **moderat (2)**.

**Munții Parâng-Șureanu RISC ÎNSEMNAT (3)**

**Peste 1800 m**: în partea superioară regăsim stratul cu stabilitate și rezistență mai redusă, ce poate depăși pe alocuri 20-25 cm, iar în profunzime stratul este înghețat și stabilizat. Ninsorile moderate așteptate vor duce la creșteri de strat ce vor depăși local 10 cm. În zonele adăpostite sunt prezente depozite mai mari de zăpadă. Pe pantele suficient de înclinate se pot declanșa avalanșe de dimensiuni medii prin alunecarea stratului mai puțin stabilizat de la suprafață sau prin ruperea plăcilor de vânt din zona crestelor, riscul fiind amplificat la supraîncărcări. Riscul declanșării avalanșelor va fi **însemnat (3)**.

**La altitudini mai mici de 1800 m**: stratul de zăpadă a înghețat și s-a stabilizat ușor. Va ninge și la altitudini mai joase. La supraîncărcări, pe pantele mai înclinate de pe văile între 1500 și 1800 cu zăpada acumulată în depozite mai mari vor fi condiții pentru declanșarea unor avalanșe de dimensiuni mici, riscul fiind **moderat (2)**.

**Munții Țarcu-Godeanu RISC ÎNSEMNAT (3)**

**La peste 1800 m**: stratul prezintă în continuare rezistență redusă în primii 30 cm, depuși în ultima săptămână, iar în zonele adăpostite întâlnim depozite mai mari și troiene de peste 1 metru. Va ninge și local se pot depune peste 10-15 cm de zăpadă proaspătă în următoarele 48 de ore. În zonele înalte, spre creste, se mențin plăcile de vânt, care se pot rupe în continuare ușor la supraîncărcări, iar altele noi se vor forma. Se mențin condițiile pentru declanșarea unor avalanșe de dimensiuni medii și izolat mari. Riscul declanșării avalanșelor se menține **însemnat (3)**.

**La altitudini mai mici de 1800 m**, stratul de zăpadă s-a stabilizat ușor prin înghețarea zăpezii umezite, dar pe alocuri stratul mai prezintă rezistență scăzută sub crusta de gheață de la suprafață, în primii 20-25 cm, mai ales în văile și zonele adăpostite cu zăpada acumulată în depozite mari. La supraîncărcări, stratul mai puțin stabilizat din partea superioară poate aluneca peste cel vechi și mai stabil, ducând la declanșarea unor avalanșe de dimensiuni mici sau medii – risc **moderat (2)**.

**Munții Rodnei, Călimani-Bistriței RISC ÎNSEMNAT (3)**

**La peste 1800 m** se vor depune local 10-15 cm de zăpadă proaspătă în următoarele 48 de ore peste stratul de zăpadă ce prezintă în continuare o zonă cu rezistență mai redusă în primii 15-30 cm în partea superioară, centimetri parțial acumulați în ultima săptămână, în profunzime stratul fiind înghețat și compact, cu multiple cruste de gheață în interior. În zonele adăpostite sunt troiene şi acumulări mai însemnate, iar în zona crestelor plăci de vânt. Vântul va fi intens în perioada următoare și va viscoli zăpada ce se va mai depune. Pe pantele suficient de înclinate, stratul de la suprafaţă cu rezistență redusă va putea aluneca peste cel vechi, ducând la declanșarea unor avalanșe de dimensiuni medii, riscul fiind prezent mai ales la supraîncărcări. Riscul declanșării avalanșelor va fi **însemnat (3)**.

Stratul de zăpadă umezit de **la altitudini mai mici de 1800 m** s-a stabilizat ușor prin scăderea temperaturilor. Pe alocuri întâlnim 10-15 cm de zăpadă mai instabilă la suprafață, ce poate fi dislocată la supraîncărcări pe pantele mai înclinate și aluneca peste stratul mai vechi și stabil, fiind astfel condiţii pentru declanșare unor avalanșe de dimensiuni mici și cu totul izolat medii. Riscul este **moderat (2)**.

**Masivul Ceahlău RISC REDUS (1)**

Pe fondul răcirii vremii stratul de zăpadă s-a stabilizat ușor, dar pe alocuri are rezistență mai mică în primii 10 cm. În profunzime stratul este compact și stabil. Se vor semnala ninsori care vor depune local 10 cm de zăpadă proaspătă, iar vântul va sufla intens din NV și va crea unele plăci de vânt. Mai ales pe văile cu acumulări mai mari de zăpadă, la supraîncărcări mari, vor fi condiții de avalanșe mici, riscul fiind **redus (1)**.

**Masivul Vlădeasa RISC MODERAT (2)**

Stratul de zăpada este mai consistent pe anumite văi, îndeosbi din versanții vestici, iar local se vor mai depune 10-15 cm de zăpadă proaspătă. Local în primii 20 cm, se întâlnește un strat cu rezistență mai scăzută pe anumite pante sau văi. La supraîncărcări acest strat mai puțin stabilizat din partea superioară poate aluneca peste cel vechi și înghețat din profunzime, ducând la declanșarea unor avalanșe mici și izolat medii, riscul fiind **moderat (2)**.

|  |  |  |
| --- | --- | --- |
| ***Masive:*** | ***PESTE 1800 m*** | ***SUB 1800 m*** |
| **MUNȚII FĂGĂRAȘ** | **RISC ÎNSEMNAT (3)** | **RISC MODERAT (2)** |
| **MUNȚII BUCEGI** | **RISC ÎNSEMNAT (3)** | **RISC MODERAT (2)** |
| **MUNȚII PARÂNG- ȘUREANU** | **RISC ÎNSEMNAT (3)** | **RISC MODERAT (2)** |
| **MUNȚII ȚARCU-GODEANU** | **RISC ÎNSEMNAT (3)** | **RISC MODERAT (2)** |
| **MUNȚII RODNEI** | **RISC ÎNSEMNAT (3)** | **RISC MODERAT (2)** |
| **MUNȚII CĂLIMANI-BISTRIȚEI** | **RISC ÎNSEMNAT (3)** | **RISC MODERAT (2)** |
| **MUNȚII CEAHLĂU** | **RISC REDUS (1)** | **RISC REDUS (1)** |
| **MUNȚII VLĂDEASA – MUNTELE MARE** | **RISC MODERAT (2)** | **RISC MODERAT (2)** |

**RISC FOARTE MARE** ■ - instabilitatea stratului de zăpadă este generalizată. Chiar şi pe pantele puţin abrupte se pot produce spontan numeroase avalanşe de mari, adesea chiar foarte mari dimensiuni.

**RISC MARE** ■ -stratul de zăpadă este puţin stabilizat pe majoritatea pantelor suficient de înclinate. Declanşarea avalanşelor este probabilă chiar şi printr-o slabă supraîncărcare, pe numeroase pante suficient de înclinate. În anumite situaţii sunt de aşteptat numeroase declanşări spontane de avalanşe de dimensiuni medii şi adesea chiar mari.

**RISC ÎNSEMNAT** ■- pe numeroase pante suficient de înclinate stratul de zăpadă este mediu sau puţin stabilizat; declanşările sunt posibile chiar în condiţiile unei slabe supraîncărcări şi pe numeroase pante, mai ales pe cele descrise în buletin; în anumite situaţii sunt posibile unele declanşări spontane de avalanşe medii şi câteodată chiar avalanşe mari.

**RISC MODERAT** AA – declanşările de avalanşe sunt posibile mai ales la supraîncărcări mari şi pe unele pante suficient de înclinate ce sunt descrise în buletin. Nu sunt aşteptate declanşările spontane de avalanşe de mare amploare.

**RISC REDUS** ... - stratul de zăpadă este în general stabilizat pe majoritatea pantelor; declanşarea avalanşei este posibilă doar în cazul unei supraîncărcări mari a stratului de zăpadă de pe pantele înclinate. Spontan se pot produce doar curgeri sau avalanşe de mici dimensiuni.

***II. CALITATEA APELOR***

**Pe fluviul Dunărea**

**A.B.A. Jiu, A.P.M. Mehedinţi** **și G.N.M.-C.J. Mehedinţi** informează că în data de 02.02.2024, în jurul orei 09:00, a fost semnalată o poluare cu produs petrolier a fluviului Dunărea la km 915, în aval de Porţile de Fier I, în zona satului Ostrovul Corbului, comuna Hinova, jud. Mehedinţi, fenomen manifestat prin prezenţa unor pete de culoare închisă la suprafaţa apei (cauza probabilă a producerii poluării - evacuare de apă de santină de la o navă în tranzit, încă neidentificată). Personalul S.G.A. Mehedinţi, A.P.M. Mehedinţi și G.N.M.-C.J. Mehedinţi s-a deplasat la faţa locului pentru investigaţii. Echipa de intervenţie S.G.A. Mehedinţi a răspândit material absorbant biodegradabil pentru neutralizarea peliculei de produs petrolier și evitarea propagării acesteia în aval. Reprezentanţii SGA Mehedinţi au verificat la ora 17:00 malul stâng al fluviului Dunarea în zona km fl.915 între localităţile Hinova și Batoti și nu s-a mai observat prezenţa produsului petrolier pe suprafaţa apei.

**G.N.M.-C.J. Mehedinţi** informează că în data de 02.02.2024, în jurul orei 08:15, a fost semnalată o poluare cu ulei a fluviului Dunărea în vecinătatea hidroagregatului nr. 6 al hidrocentralei Porţile de Fier I ca urmare a unor scurgeri cauzate de incendiul care a afectat hidroagregatul nr. 5 în seara zilei de 01.02.2024. Echipa de intervenţie Hidroelectrica a izolat pata de ulei prin bariere absorbante și a răspândit material absorbant pe luciul de apă afectat. Se va reveni cu informaţii.

**Pe râurile interioare**

**A.B.A. Prut-Bârlad** revine cuinformaţii desprepoluarea accidentală a cursurilor de apă Lohan şi Crasna în zona comunei Olteneşti, jud. Vaslui, din data de 22.01.2024, ora 08:20, survenită ca urmare a deversării de dejecţii lichide de la Ferma Zootehnică Târzii aparţinând SC Triagrisilv SRL Vaslui. Fenomenul de poluare a afectat râul Lohan pe o lungime de cca 1,3 km şi râul Crasna pe o lungime de cca 4,5 km, manifestându-se printr-o culoare galben-maronie a apei. Nu a fost semnalată mortalitate piscicolă.

În data de 31.01.2024, în urma verificării de pe teren, s-au constatat următoarele:

-gunoiul de grajd a fost preluat și depozitat pe platforma betonată;

-au fost efectuate vidanjări ale apelor colectate în canalul marginal destinat transportului apelor pluviale;

-s-a executat a treia barare cu pietriș a canalului marginal pentru colectarea scurgerilor rezultate în urma dezghețului.

Având în vedere că a fost stopată evacuarea de ape pluviale impurificate cu dejecții lichide animaliere în cursul de apă Lohan și faptul că rezultatele analizelor fizico-chimice efectuate pe probele de apă prelevate în data de 01.02.2024 din râurile Lohan și Crasna sunt comparabile cu cele obținute în amonte de sursa de poluare, **poluarea se sistează.**

**S.G.A. Hunedoara și** **Garda Naţională de Mediu-Comisariatul Judeţean** **Hunedoara** revin cu informaţii despre fenomenul de mortalitate piscicolă (de mică amploare) semnalat în data de 30.01.2024 pe canalul Batiz, în zona localităţii Simeria, judeţul Hunedoara. În urma investigaţiilor de la faţa locului au fost observaţi cca 5 pești morţi cu dimensiuni de 8-16 cm prinși în vegetaţia din albie, pe un tronson de cca 500 m, între DN 7 și podul CFR (str. Traian). Cauza probabilă a mortalitaţii piscicole este concentraţia redusă de oxigen în apă ca urmare a nivelului scăzut (confirmată și de rezultatele analizelor probelor de apă prelevate), coroborată cu temperaturile joase. Se menţionează că rezultatele analizelor probelor de apă deversate în canalul Batiz de la Staţia de epurare Tâmpa din satul Băcia sunt comparabile cu cele obţinute în anii precedenţi, iar prezenţa detergenţilor în apă se explică prin descărcări difuze de ape de la gospodăriile de pe malurile canalului.

Pe Marea Neagră nu au au fost semnalate evenimente deosebite.

***III. CALITATEA MEDIULUI***

1. **În domeniul aerului**

**Agenţia Naţională pentru Protecţia Mediului** informează că din rezultatele analizelor efectuate în data de 01.02.2024 în cadrul Reţelei Naţionale de Monitorizare nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon). **Media zilnică de 50 µg/m3 pentru PM10** (pulberi în suspensie cu diametrul sub 10 microni) **a fost depășită la staţiile: B-13, B-15, B-16, B-17, B-20, B-23, B-24** (municipiul București)**, B-25** (comuna Vidra, jud. Ilfov)**, B-27** (orașul Voluntari, jud. Ilfov)**, B-28** (comuna Glina, jud. Ilfov)**, B-30** (comuna Mogoșoaia, jud. Ilfov)**, AR-1, AR-2** (municipiul Arad)**, AR-3** (orașul Nădlac).

1. **În domeniul solului şi vegetaţiei**

Nu au au fost semnalate evenimente deosebite.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**DIRECȚIA COMUNICARE**